CELEX: 32019R1272
Language: hu
Date: 2019-07-29 00:00:00
Title: A Bizottság (EU) 2019/1272 végrehajtási rendelete (2019. július 29.) az új élelmiszerek uniós jegyzékének megállapításáról szóló (EU) 2017/2470 végrehajtási rendelet és az élesztő-béta-glükánoknak a 258/97/EK európai parlamenti és tanácsi rendelet szerinti új élelmiszer-összetevőként való kiterjesztett felhasználása engedélyezéséről szóló (EU) 2017/2078 végrehajtási határozat helyesbítéséről (EGT-vonatkozású szöveg.)

30.7.2019   
               
               
                  HU
               
               
                  Az Európai Unió Hivatalos Lapja
               
               
                  L 201/3
               
            
         A BIZOTTSÁG (EU) 2019/1272 VÉGREHAJTÁSI RENDELETE
         (2019. július 29.)
         az új élelmiszerek uniós jegyzékének megállapításáról szóló (EU) 2017/2470 végrehajtási rendelet és az élesztő-béta-glükánoknak a 258/97/EK európai parlamenti és tanácsi rendelet szerinti új élelmiszer-összetevőként való kiterjesztett felhasználása engedélyezéséről szóló (EU) 2017/2078 végrehajtási határozat helyesbítéséről
         (EGT-vonatkozású szöveg)
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel az új élelmiszerekről, az 1169/2011/EU európai parlamenti és tanácsi rendelet módosításáról, valamint a 258/97/EK európai parlamenti és tanácsi rendelet és az 1852/2001/EK bizottsági rendelet hatályon kívül helyezéséről szóló, 2015. november 25-i (EU) 2015/2283 európai parlamenti és tanácsi rendeletre (1) és különösen annak 8. és 12. cikkére,
         mivel:
         
                     (1)
                  
                  
                     Az (EU) 2015/2283 rendelet 8. cikke szerint a Bizottságnak 2018. január 1-jéig létre kellett hoznia a 258/97/EK európai parlamenti és tanácsi rendelet (2) alapján engedélyezett vagy bejelentett új élelmiszerek uniós jegyzékét.
                  
               
                     (2)
                  
                  
                     A 258/97/EK európai parlamenti és tanácsi rendelet alapján engedélyezett vagy bejelentett új élelmiszerek uniós jegyzékét az (EU) 2017/2470 bizottsági végrehajtási rendelet (3) állapította meg.
                  
               
                     (3)
                  
                  
                     Az (EU) 2018/1023 bizottsági végrehajtási rendelet (4) helyesbítette az új élelmiszerek uniós jegyzékének megállapításáról szóló (EU) 2017/2470 végrehajtási rendeletet számos, az eredeti uniós jegyzékben nem szereplő engedélyezett vagy bejelentett új élelmiszer felvétele céljából.
                  
               
                     (4)
                  
                  
                     Az (EU) 2017/2470 végrehajtási rendelet és az (EU) 2018/1023 végrehajtási rendelet közzétételét követően a Bizottság további hibákat talált az (EU) 2017/2470 végrehajtási rendelet mellékletében.
                  
               
                     (5)
                  
                  
                     Az élelmiszer-vállalkozók és a tagállami illetékes hatóságok számára biztosítandó egyértelműség és jogbiztonság érdekében helyesbítésekre van szükség, hogy biztosítva legyen az új élelmiszerek uniós jegyzékének megfelelő végrehajtása és felhasználása.
                  
               
                     (6)
                  
                  
                     2018. november 22-én Olaszország illetékes hatósága kérelmet nyújtott be a Bizottsághoz az „Echinacea purpurea sejtkultúrákból származó kivonat” új élelmiszer megnevezésének és különös jelölési követelményének az uniós listán történő helyesbítésére vonatkozóan. Ennek az új élelmiszernek az engedélyezése a 258/97/EK rendelet 5. cikke szerinti értesítési eljárás keretében történt. Olaszország illetékes hatósága hibát követett el azáltal, hogy a sejttenyészetek esetében téves nevet jelentett be, ezért szerepel a kérelemben, hogy az új élelmiszernek az uniós jegyzékben szereplő megnevezésében, valamint az új élelmiszer specifikációiban és az új élelmiszert tartalmazó élelmiszerek különös jelölési követelményeiben a HTN®Vb sejtkultúrák nevét az EchiPure-PC™ név váltsa fel.
                  
               
                     (7)
                  
                  
                     Ezért helyesbíteni szükséges az „Echinacea angustifolia sejtkultúrákból származó kivonat” új élelmiszerre vonatkozóan az (EU) 2017/2470 végrehajtási rendelet mellékletének 1. táblázatában szereplő megnevezést és különös jelölési követelményeket, valamint a 2. táblázatban szereplő specifikációkat.
                  
               
                     (8)
                  
                  
                     A 2011/762/EU bizottsági végrehajtási határozat (5) bizonyos felhasználási feltételek mellett engedélyezte az „élesztő-béta-glükánok” új élelmiszereket. Az (EU) 2017/2078 bizottsági végrehajtási határozat (6) később engedélyezte az élesztő-béta-glükánok további élelmiszer-kategóriákban történő felhasználását. Az (EU) 2017/2078 bizottsági végrehajtási határozatnak az élesztő-béta-glükánok részletes leírását tartalmazó részében a nehézfémekre vonatkozó mértékegységeknél mg/kg helyett tévesen mg/g szerepel. Ez a hiba átkerült az (EU) 2017/2470 végrehajtási rendelet által megállapított uniós jegyzékbe is. Ezért az (EU) 2017/2078 végrehajtási határozat I. mellékletében és az (EU) 2017/2470 végrehajtási rendelet mellékletének 2. táblázatában az élesztő-béta-glükánok nehézfémekre vonatkozó specifikációit ennek megfelelően helyesbíteni kell.
                  
               
                     (9)
                  
                  
                     Az (EU) 2017/2470 végrehajtási rendeletet és az (EU) 2017/2078 végrehajtási határozatot ennek megfelelően helyesbíteni kell.
                  
               
                     (10)
                  
                  
                     Az e rendeletben előírt intézkedések összhangban vannak a Növények, Állatok, Élelmiszerek és Takarmányok Állandó Bizottságának véleményével,
                  
               ELFOGADTA EZT A RENDELETET:
         
            1. cikk
            Az (EU) 2017/2470 végrehajtási rendelet melléklete e rendelet mellékletének megfelelően helyesbítésre kerül.
         
         
            2. cikk
            Az (EU) 2017/2078 végrehajtási határozat I. melléklete e rendelet mellékletének megfelelően helyesbítésre kerül.
         
         
            3. cikk
            Ez a rendelet az Európai Unió Hivatalos Lapjában való kihirdetését követő huszadik napon lép hatályba.
         
         
            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2019. július 29-én.
            
               
                  a Bizottság részéről
               
               
                  az elnök
               
               Jean-Claude JUNCKER
            
         
         
            (1)  HL L 327., 2015.12.11., 1. o.
         
         
            (2)  Az Európai Parlament és a Tanács 258/97/EK rendelete (1997. január 27.) az új élelmiszerekről és az új élelmiszer-összetevőkről (HL L 43., 1997.2.14., 1. o.).
         
            (3)  A Bizottság (EU) 2017/2470 végrehajtási rendelete (2017. december 20.) az új élelmiszerek uniós jegyzékének az új élelmiszerekről szóló (EU) 2015/2283 európai parlamenti és tanácsi rendelet alapján történő megállapításáról (HL L 351., 2017.12.30., 72. o.).
         
            (4)  A Bizottság (EU) 2018/1023 végrehajtási rendelete (2018. július 23.) az új élelmiszerek uniós jegyzékének megállapításáról szóló (EU) 2017/2470 végrehajtási rendelet helyesbítéséről (HL L 187., 2018.7.24., 1. o.).
         
            (5)  A Bizottság 2011/762/EU végrehajtási határozata (2011. november 24.) az élesztő-béta-glükánoknak a 258/97/EK európai parlamenti és tanácsi rendelet szerinti új élelmiszer-összetevőként való forgalomba hozatalának engedélyezéséről (HL L 313., 2011.11.26., 41. o.).
         
            (6)  A Bizottság (EU) 2017/2078 végrehajtási határozata (2017. november 10.) az élesztő-béta-glükánoknak a 258/97/EK európai parlamenti és tanácsi rendelet szerinti új élelmiszer-összetevőként való kiterjesztett felhasználása engedélyezéséről (HL L 295., 2017.11.14., 77. o.).
      
      
         
            MELLÉKLET
            
               (1)   
               Az (EU) 2017/2470 végrehajtási rendelet mellékletét a következőképpen kell helyesbíteni:
               
                           a)
                        
                        
                           Az 1. táblázatban (Engedélyezett új élelmiszerek) az Echinacea purpurea sejtkultúrákból származó kivonatra vonatkozó bejegyzés helyébe a következő bejegyzés lép:
                           
                                       Engedélyezett új élelmiszer
                                    
                                    
                                       Az új élelmiszer felhasználásának feltételei
                                    
                                    
                                       További különös jelölési követelmények
                                    
                                    
                                       Egyéb követelmények
                                    
                                 
                                       „
                                             Echinacea purpurea
                                          
                                          sejtkultúrákból származó kivonat
                                       
                                    
                                    
                                       
                                          Adott élelmiszer-kategória
                                       
                                    
                                    
                                       
                                          Maximális mennyiségek
                                       
                                    
                                    
                                       Az új élelmiszer megnevezése az azt tartalmazó élelmiszerek jelölésén: »Echinacea purpurea EchiPure-PC™ sejtkultúrákból származó szárított kivonat«”
                                    
                                    
                                        
                                    
                                 
                                       A 2002/46/EK irányelvben meghatározott étrend-kiegészítők
                                    
                                    
                                       Az Echinacea purpurea fészekvirágzatát alkotó virágokból nyert hasonló kivonat étrend-kiegészítőkben történő általános felhasználása szerint
                                    
                                 
                     
                           b)
                        
                        
                           A 2. táblázatban (Specifikációk) az Echinacea purpurea sejtkultúrákból származó kivonatra vonatkozó bejegyzés helyébe a következő bejegyzés lép:
                           
                                       Engedélyezett új élelmiszer
                                    
                                    
                                       Specifikációk
                                    
                                 
                                       „
                                             Echinacea purpurea
                                          
                                          sejtkultúrákból származó kivonat
                                       
                                    
                                    
                                       
                                          Leírás/meghatározás:
                                       
                                       
                                          Echinacea purpurea EchiPure-PC™ sejtkultúrákból származó szárított kivonat”
                                    
                                 
                     
                           c)
                        
                        
                           A 2. táblázatban (Specifikációk) az élesztő-béta-glükánokra vonatkozó bejegyzésnek a Vízben oldhatatlan, azonban több folyékony mátrixban is diszpergálódó forma címsor alatti, nehézfémekre vonatkozó része helyébe a következő szöveg lép:
                           
                                        
                                    
                                    
                                       „Ólom: < 0,2 mg/kg
                                       Arzén: < 0,2 mg/kg
                                       Higany: < 0,1 mg/kg
                                       Kadmium: < 0,1 mg/kg”
                                    
                                 
                     
            
               (2)   
               Az (EU) 2017/2078 végrehajtási határozat I. mellékletét a következőképpen kell helyesbíteni:
               A (Saccharomyces cerevisiae) élesztő-béta-glükánok részletes leírása című táblázatban az ólomra, az arzénra, a higanyra és a kadmiumra vonatkozó bejegyzések helyébe a következő bejegyzések lépnek:
               
                           „Ólom
                        
                        
                           < 0,2 mg/kg
                        
                     
                           Arzén
                        
                        
                           < 0,2 mg/kg
                        
                     
                           Higany
                        
                        
                           < 0,1 mg/kg
                        
                     
                           Kadmium
                        
                        
                           < 0,1 mg/kg”